./data/phi0474/phi010/phi0474.phi010.perseus-lat2.xml
negat hoc Lentulus;				nam Popilium, quod erat libertini filius, in senatum non legit, locum quidem				senatorium ludis et cetera ornamenta relinquit et eum omni				ignominia liberat  quod cum facit, iudicat eius sententia					gratiis esse Oppianicum condemnatum  et				eundem Popilium postea Lentulus in ambitus iudicio pro testimonio diligentissime				laudat  qua re si neque L Lucii Gelli iudicio				stetit Lentulus neque Lentuli existimatione contentus fuit Gellius, et si uterque				censor censoris opinione standum non putavit, quid est quam ob rem quisquam nostrum				censorias subscriptiones omnis fixas et in perpetuum ratas putet esse oportere?